open-index/open-wikipedia-markdown huggingface dataset:
প্রথম জাতীয় সংসদ নির্বাচন, ১৯৭৩

**প্রথম জাতীয় সংসদ নির্বাচন ১৯৭৩**, বাংলাদেশে ৭ই মার্চ ১৯৭৩ সালে ১৪টি রাজনৈতিক দলের অংশগ্রহণে  অনুষ্ঠিত হয়। নির্বাচনে আওয়ামী লীগ  ৩০০টি আসনের মধ্যে ২৯৩টি আসনে জয় লাভ করে সংখ্যাগরিষ্ঠতা অর্জন করে এবং সরকার গঠন করে। এই নির্বাচনে এগারোটি আসনে প্রার্থীরা বিনা প্রতিদ্বন্দ্বিতায় নির্বাচিত হন। এ নির্বাচনে মোট ভোটারের ৫৪.৯% ভোট দান করে।

## ফলাফল

### জেলা অনুযায়ী ভোটের শতাংশ

## প্রতিক্রিয়া
জাসদ এই নির্বাচনে ব্যাপক কারচুপির অভিযোগ তুলে।ন্যাশনাল আওয়ামী পার্টি (মোজাফফর) এবং শ্রমিক কৃষক সমাজবাদী দলও ভোট কারচুপির অভিযোগ তুলে। জাসদের একমাত্র বিজয়ী প্রার্থী আব্দুস সাত্তার ঘোষণা দেন যে তিনি সংসদে মেহেনতি মানুষের কথা বলবেন। অন্যদিকে বিজয়ী দল আওয়ামী লীগের সভাপতি বঙ্গবন্ধু শেখ মুজিবুর রহমান বাংলাদেশের জনগণের প্রতি অভিনন্দন জানান এবং ঐক্যবদ্ধভাবে কাজ করার আহ্বান জানান। ভারতের প্রধানমন্ত্রী ইন্দিরা গান্ধী ও ব্রিটিশ প্রধানমন্ত্রী মি. এডওয়ার্ড হিথ বঙ্গবন্ধু শেখ মুজিবুর রহমানকে অভিনন্দন জানান।

## বিরোধী দলের অস্তিত্ব
নির্বাচন পরবর্তী এক সংবাদ সম্মেলনে বিরোধী দল নিয়ে প্রশ্ন করা হলে শেখ মুজিবুর রহমান বলেন যে উল্লেখযোগ্য সংখ্যক বিরোধী দলীয় প্রার্থী নির্বাচিত হতে না পারায় বিরোধী দলের স্বাভাবিক অবলুপ্তি হয়েছে বলে তিনি মনে করেন।

## তথ্যসূত্র

১৯৭৩
বিষয়শ্রেণী:১৯৭৩-এ বাংলাদেশ
বিষয়শ্রেণী:১৯৭৩-এ এশিয়ায় নির্বাচন
বিষয়শ্রেণী:প্রথম জাতীয় সংসদ‎
বিষয়শ্রেণী:১৯৭৩-এ বাংলাদেশে নির্বাচন
বিষয়শ্রেণী:মুজিবী আমল
বাংলাদেশের রাষ্ট্রপতি নির্বাচন, ১৯৮৬

**রাষ্ট্রপতি নির্বাচন ১৯৮৬**, বাংলাদেশে ১৫ই অক্টোবর ১৯৮৬ সালে অনুষ্ঠিত হয়। নির্বাচনে হুসেইন মুহাম্মদ এরশাদ জয়লাভ করেন, যিনি ৮৪.১% ভোট লাভ করেন। মোট ৫৪.৯% ভোট সংগৃহীত হয়েছিল।

## ফলাফল

## তথ্যসূত্র

বিষয়শ্রেণী:১৯৮৬-এ বাংলাদেশ
বিষয়শ্রেণী:বাংলাদেশের রাষ্ট্রপতি নির্বাচন
বিষয়শ্রেণী:১৯৮৬-এ বাংলাদেশে নির্বাচন
বিষয়শ্রেণী:১৯৮৬-এ এশিয়ায় নির্বাচন
ফিজো-ফুকো যন্ত্র

thumb|300px|ফিজো-ফুকো যন্ত্র- ''বাম দিকের চিত্র'': আলো বাম দিকের ঘূর্ণায়মান আয়না দ্বারা প্রতিফলিত হয়ে ওপরের স্থির আয়নায় পড়ে। ''ডান দিকের চিত্র'': স্থির আয়নায় প্রতিফলিত আলো θ কোণে ঘুরে যাওয়া ঘূর্ণায়মান আয়নায় পড়ে আলোর উৎস থেকে ২θ কোণে থাকা দূরবীক্ষণ যন্ত্রে ধরা পড়ে।
thumb|300px|ফিজো যন্ত্র- আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়।

১৮৫০ খ্রিষ্টাব্দে ফরাসী পদার্থবিদ আর্মান্ড হিপ্পোলাইট লুই ফিজো ও জাঁ বার্নার্ড লিওঁ ফুকো আলোর গতিবেগ নির্ণয়ের জন্য **ফিজো-ফুকো যন্ত্র** উদ্ভাবন করেন।

## কার্যপ্রণালী

ফিজো-ফুকো যন্ত্রে আলো একটি ঘূর্ণায়মান আয়না দ্বারা প্রতিফলিত হয়ে ৩৫ কিলোমিটার দূরের স্থির আয়নায় পড়ে। আলো যতক্ষণে স্থির আয়না থেকে প্রতিফলিত হয়ে ফিরে আসে , ঐ সময়ে ঘূর্ণায়মান আয়না অল্প কোণে ঘুরে যায়। এর ফলে ঘূর্ণায়মান আয়নায় প্রতিফলিত আলো উৎস থেকে দূরে সরে যায়।

দুইটি আয়নার মধ্যে দুরত্ব *h* হলে, ঘূর্ণায়মান আয়নায় প্রথম ও দ্বিতীয় প্রতিফলনের মধ্যেকার সময় হয় 2*h*/*c* যেখানে *c* = আলোর গতিবেগ। 
এই সময় ঘূর্ণায়মান আয়না {\omega} কৌণিক হারে *θ* কোণে ঘুরে যায়। ফলে,

:\frac{\theta}{\omega} =  \frac {2h}{c}=t   

:বা, c = \frac {2 \omega h}{\theta } 

অর্থাৎ আলোর গতিবেগ *θ* কোণকে পর্যবেক্ষণ করে জানা যাবে। উৎস থেকে 2*θ* কোণে অবস্থিত দূরবীক্ষণ যন্ত্রে প্রতিফলিত আলো ধরা পড়বে।

## ফিজো যন্ত্র

জাঁ বার্নার্ড লিওঁ ফুকো আর্মান্ড হিপ্পোলাইট লুই ফিজোর উদ্ভাবিত যন্ত্র থেকে ফিজো-ফুকো যন্ত্রের উদ্ভাবন করেন। ১৮৪৯ খ্রিষ্টাব্দে ফিজো তার উদ্ভাবিত যন্ত্রে দুটি স্থির আয়না ব্যবহার করেন। এর মধ্যে একটি আয়না একটি ঘূর্ণায়মান চাকতি দ্বারা আংশিক ভাবে ঢাকা। আলো চাকতির দাঁতের এক দিক দিয়ে গিয়ে প্রতিফলিত হয়ে দাঁতের অপর দিক দিয়ে ফিরে আসে। ধরে নেওয়া হয়, আলোর এক বার গমনের মধ্যে চাকতিটি এক দাঁত পরিমাণ ঘুরে যায়।  এই যন্ত্রের সাহায্যে ফিজো আলোর গতিবেগ সঠিক মানের ৫% বেশি পান।

## গুরুত্ব

এই যন্ত্রে আলোর গতিপথে একটি জল ভর্তি নল রেখে জাঁ বার্নার্ড লিওঁ ফুকো দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে। 

## তথ্যসূত্র

## বহিঃসংযোগ
* Diagram showing the original experimental design found in the second volume of Foucalt's collected works: Volume Two - ''Recueil des travaux scientifiques de Léon Foucault'' 1878.
* Speed of Light (The Foucault Method)
* Light in moving media

বিষয়শ্রেণী:পদার্থবিজ্ঞান পরীক্ষা
বিষয়শ্রেণী:পদার্থবিজ্ঞানের পরীক্ষা
২০১৩–১৪ নিউজিল্যান্ড ক্রিকেট দলের বাংলাদেশ সফর

নিউজিল্যান্ড জাতীয় ক্রিকেট দল ৪ অক্টোবর, ২০১৩ তারিখ থেকে ৬ নভেম্বর, ২০১৩ তারিখ পর্যন্ত বাংলাদেশ সফর করে। সফরে দলটি দু’টি টেস্ট, তিনটি একদিনের আন্তর্জাতিক ক্রিকেট ও একটি টুয়েন্টি২০ আন্তর্জাতিক খেলায় বাংলাদেশ জাতীয় ক্রিকেট দলের মুখোমুখি হয়।

## দলের সদস্য

* ১ ডেঙ্গু জ্বরের কারণে সাকিব আল হাসানের পরিবর্তে ইলিয়াস সানিকে দলে নেয়া হয়।
* ২ পায়ে আঘাতপ্রাপ্ত হওয়ায় শফিউল ইসলামের পরিবর্তে আল-আমিন হোসেনকে দলে অন্তর্ভুক্ত করা হয়।

## প্রস্তুতিমূলক খেলা

## টেস্ট সিরিজ

### ১ম টেস্ট

### ২য় টেস্ট

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## টুয়েন্টি২০ সিরিজ

### একমাত্র টুয়েন্টি২০

## পরিসংখ্যান

## তথ্যসূত্র

## আরও দেখুন
* ২০১৩-এ আন্তর্জাতিক ক্রিকেট
* ২০১৪ আইসিসি বিশ্ব টুয়েন্টি২০
* ২০১৩-১৪ বাংলাদেশের ক্রিকেট মৌসুম
* ২০১৩-১৪ অস্ট্রেলিয়া ক্রিকেট দলের ভারত সফর
* ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল

বিষয়শ্রেণী:২০১৩–১৪ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের বাংলাদেশ সফর
বিষয়শ্রেণী:২০১৩-১৪ নিউজিল্যান্ড ক্রিকেট মৌসুম
বিষয়শ্রেণী:২০১৩-এ বাংলাদেশী ক্রিকেট
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
তিন-কিস্তি দাবা

**তিন-কিস্তি দাবা** একটি ভিন্ন ধরনের দাবা খেলা বিশেষ যেখানে কোন খেলোয়াড় তিন বার প্রতিপক্ষের রাজাকে কিস্তি দিলে জয়ী ঘোষিত হয়। আনাতোলি কারপভ এই খেলায় পারদর্শী।

## খেলার নিয়ম

এই খেলার নিয়ম সাধারণ দাবার মতোই। কিন্তু এখানে কিস্তিমাত দ্বারা জয় ছাড়াও প্রতিপক্ষের রাজাকে তিন বার কিস্তি দিয়েও প্রতিপক্ষকে পরাজিত করা যায়।

## গুরুত্ব

যেহেতু প্রতিপক্ষের রাজাকে মাত্র তিন বার কিস্তি দিলেই খেলা শেষ হয়ে যায়, সেহেতু সঠিক সময়ে নিজের গুটির বিসর্জন দিয়েও খেলায় জেতা যায়। যদি কোন খেলোয়াড় দুই বার কিস্তি দিয়ে দিতে পারে, তখন নিজের গুটির বিসর্জন দিয়েও শেষ কিস্তি দিয়ে খেলা শেষ করতে পারে।

## উদহারণ

:**১.** e4 e6 
:**২.** d4?? Bb4+** প্রথম কিস্তি 
:**৩.** c3 Bxc3+!** দ্বিতীয় কিস্তি
:**৪.** Nxc3 Qh4!** (চিত্র). 
:**০-১''' সাদার পরাজয় স্বীকার, কারণ কোন অবস্থাতেই Qxf2+ বা Qxe4+ দ্বারা তৃতীয় কিস্তি আটকানো যাবে না।

## তথসূত্র

* 

## বহিঃসংযোগ
* Scidb - a chess database supporting Three-check chess.

বিষয়শ্রেণী:ক্রীড়া
বিষয়শ্রেণী:দাবা
বাংলাদেশের রাষ্ট্রপতি আস্থা গণভোট, ১৯৭৭

**বাংলাদেশের রাষ্ট্রপতি আস্থা গণভোট ১৯৭৭**, বাংলাদেশে রাষ্ট্রপতি জিয়াউর রহমানের সময় ৩০শে মে ১৯৭৭ সালে অনুষ্ঠিত হয়। ভোটারদের কাছে জিজ্ঞেস করা হয়েছিল, *আপনি কি রাষ্ট্রপতি মেজর জেনারেল জিয়াউর রহমানের ([[বীর উত্তম]]) প্রতি এবং তার দ্বারা গৃহীত নীতি ও কার্যক্রমের প্রতি আস্থাশীল?* ভোটের ফলাফল ছিল, ৯৮.৯% হ্যাঁ এবং মোট ভোট সংগৃহীত হয়েছিল, ৮৮.১%।

## পটভূমি
১৯৭৭ সালের ২২শে এপ্রিল জিয়াউর রহমান রাষ্ট্রপতির দায়িত্ব নিয়ে জাতির উদ্দেশে বেতার ও টেলিভিশনে দেওয়া ভাষণে গণভোটের ঘোষণা দিয়েছিলেন। সেনাপ্রধান থেকে রাষ্ট্রপতির দায়িত্ব নেওয়া জিয়াউর রহমানের শাসনকাজের বৈধতা দেওয়া এবং তাঁর নীতি ও কর্মসূচির প্রতি আস্থা আছে কি না, সে বিষয়ে দেশের জনগণের মতামত জানতে ওই গণভোটের আয়োজন করা হয়েছিল।

## ফলাফল

## আরও দেখুন
* বাংলাদেশে গণভোট

## তথ্যসূত্র

বিষয়শ্রেণী:বাংলাদেশের রাষ্ট্রপতি নির্বাচন
বিষয়শ্রেণী:১৯৭৭-এ বাংলাদেশ
বিষয়শ্রেণী:বাংলাদেশে গণভোট
বিষয়শ্রেণী:জিয়াউর রহমান
বাংলাদেশের সামরিক শাসনের গণভোট, ১৯৮৫

**বাংলাদেশের সামরিক শাসনের গণভোট ১৯৮৫**, হুসেইন মুহাম্মদ এরশাদের সামরিক শাসনকে বৈধতা দেওয়ার জন্য ২১শে মার্চ ১৯৮৫ সালে অনুষ্ঠিত হয়। যিনি ১৯৮২ সালে নির্বাচিত সরকারের অধীনে সেনাপ্রধানের দায়িত্ব পালনকালে রাষ্ট্রক্ষমতা গ্রহণ করেন এবং প্রধান সামরিক প্রশাসক হিসেবে দেশ শাসন করেন। গণভোটে ভোটারদের কাছে জিজ্ঞেস করা হয়, *আপনি কি রাষ্ট্রপতি এরশাদের গৃহীত নীতি সমর্থন করেন এবং আপনি কি চান, জাতীয় নির্বাচনের মাধ্যমে একটি নির্বাচিত সরকারের কাছে ক্ষমতা হস্তান্তরের পূর্ব পর্যন্ত তিনি তার প্রশাসন পরিচালনা করবেন?*

ফলাফল ছিল ৯৪.৫% হ্যাঁ এবং মোট ৭২.২% ভোট সংগৃহীত হয়েছিল। বিরোধীরা গণভোটের দিন সাধারণ ধর্মঘটের আয়োজন করেন এবং ফলাফল পূর্বনির্ধারিত বলে ঘোষণা করেন।

## ফলাফল

## আরও দেখুন
* বাংলাদেশে গণভোট

## তথ্যসূত্র

বিষয়শ্রেণী:১৯৮৫-এ নির্বাচন
বিষয়শ্রেণী:১৯৮৫-এ বাংলাদেশ
বিষয়শ্রেণী:বাংলাদেশে গণভোট
বিষয়শ্রেণী:সামরিক সংস্কার গণভোট
কাজী নজরুল বিশ্ববিদ্যালয়

**কাজী নজরুল বিশ্ববিদ্যালয়** হলো পশ্চিমবঙ্গের আসানসোল মহানগরীর একটি সরকারি বিশ্ববিদ্যালয়। এই বিশ্ববিদ্যালয়টি কবি কাজী নজরুল ইসলামের নামে নামাঙ্কিত। ২০১২ সালে এই বিশ্ববিদ্যালয়টি প্রতিষ্ঠিত হয়। পশ্চিম বর্ধমান জেলার মোট ২১টি সরকারি ও বেসরকারি কলেজ এই বিশ্ববিদ্যালয়ের অধীনস্থ। বিশ্ববিদ্যালয়ের প্রথম উপাচার্য ছিলেন অনুরাধা মুখোপাধ্যায়।

## খনি ও ধাতুবিদ্যা বিদ্যালয়
২০১৬ সালে মুখ্যমন্ত্রী মমতা বন্দ্যোপাধ্যায় আসানসোলে অবস্থিত কাজী নজরুল বিশ্ববিদ্যালয়ের অধীনে একটি খনি, খনিজ ও ধাতুবিদ্যার শিক্ষাকেন্দ্র খোলার অনুমতি দেন ও ৭ একর জমি প্রদান করেন বিদ্যালয়টির জন্য। এই বিদ্যালয় থেকে বিটেক, এমটেক, ডিপ্লোমা ও পিএইচডি ডিগ্রি প্রদান করা হয়।থাম্ব|পুরনো অস্থায়ী ক্যাম্পাসের ফটক|কেন্দ্র

## গ্রন্থাগার
কাজী নজরুল বিশ্ববিদ্যালয়ের কেন্দ্রীয় গ্রন্থাগারটি ২০১৩ সালে প্রতিষ্ঠিত হয়। এটি বিদ্যাচর্চা ভবনের নিচতলায় একটি সুবিধাজনক স্থানে অবস্থিত। বইগুলি ডিউই দশমিক শ্রেণিবিভাগ অনুসারে শ্রেণিবদ্ধ করা হয়েছে। সব বই বারকোড যুক্ত করা হয়। অধিভুক্ত কলেজের শিক্ষার্থীরাও কেন্দ্রীয় গ্রন্থাগারে প্রবেশ করতে পারবে। বইয়ের সংগ্রহে বাংলা সাহিত্য, ইংরেজি সাহিত্য, বিশুদ্ধ বিজ্ঞান, শিল্পকলা, ইতিহাস ও সামাজিক বিজ্ঞান, ভাষা ইত্যাদির বিস্তৃত বিষয়ের নথি অন্তর্ভুক্ত রয়েছে।বিশ্ববিদ্যালয়ের গ্রন্থাগারে ২০ হাজারের বেশি বইয়ের মূল্যবান সংগ্রহ রয়েছে।

## তথ্যসূত্র

## বহিঃসংযোগ
* ওয়েবসাইট 

বিষয়শ্রেণী:বর্ধমান জেলার কলেজ ও বিশ্ববিদ্যালয়
বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:২০১২-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিম বর্ধমান জেলার বিশ্ববিদ্যালয় ও কলেজ
বিষয়শ্রেণী:কাজী নজরুল ইসলাম
বিষয়শ্রেণী:২০১২-এ প্রতিষ্ঠিত বিশ্ববিদ্যালয় ও কলেজ
লাবণ্য প্রভা ঘোষ

**লাবণ্য প্রভা ঘোষ** (১৪ আগস্ট ১৮৯৭-১১ এপ্রিল ২০০৩) ভারতের একজন গান্ধীবাদী স্বাধীনতা সংগ্রামী এবং মানভূম জেলায় অনুষ্ঠিত বাংলা ভাষা আন্দোলনের একজন নেত্রী ছিলেন। জীবনের শেষভাগে তিনি দারিদ্র্যপীড়িত অবস্থায় একটি আশ্রমে বসবাস করেন। তার একমাত্র আয় ছিল স্বাধীনতা যোদ্ধাদের দেয়া ভাতা। ভারতের স্বাধীনতার আগে ও পরে সারা জীবন তিনি সাধারণ মানুষের অধিকারের জন্য লড়ে গেছেন।

## প্রথম জীবন
লাবণ্য প্রভা ১৮৯৭ খ্রিষ্টাব্দের ১৪ আগস্ট জন্মগ্রহণ করেন। ১৯০৮ খ্রিষ্টাব্দে এগারো বছর বয়সে স্বাধীনতা সংগ্রামী অতুলচন্দ্র ঘোষের সাথে তার বিবাহ হয়। তিনি কখনও বিদ্যালয়ে যান নি, তবে তার পিতা তাকে শিখিয়েছিলেন। তার পিতা ছিলেন পুরুলিয়ার বিখ্যাত শিক্ষাব্রতী অঘোরচন্দ্র রায়। ঋষি নিবারণ চন্দ্র দাশগুপ্ত, লাবণ্য প্রভা ও তার স্বামী একত্রে পুরুলিয়ায় “শিল্পাশ্রম” স্থাপন করেন। এই স্থানে সুভাষ চন্দ্র বসু, চিত্তরঞ্জন দাশ ও অনেক স্বাধীনতা সংগ্রামী জড়ো হতেন। তিনি ছিলেন পুরুলিয়ার প্রথম মহিলা বিধায়ক, যিনি লোকসেবক সংঘের হয়ে নির্বাচিত হন। তিনি মানভুম অঞ্চলে স্বাধীনতা সংগ্রামের গুরুত্বপূর্ণ কেন্দ্র "শিল্পশ্রমে" সক্রিয় সদস্য ছিলেন।  তিনি পুরুলিয়ার ব্রিটিশ বিরোধী আন্দোলনে সক্রিয় নেতৃত্ব দেন। তার পুত্র অরুণচন্দ্র ঘোষ এবং ঊর্মিলা মজুমদার ও স্বাধীনতা আন্দোলনে ছিলেন এবং তারাও মায়ের সঙ্গে শিল্পাশ্রমে থাকতেন।

## স্বাধীনতা আন্দোলন
লাবণ্য প্রভা শিল্পাশ্রমের সক্রিয় সদস্য হিসেবে মানভূম অঞ্চল থেকে ভারতের স্বাধীনতা আন্দোলনে যোগ দেন। তিনি তার স্বামী কর্তৃক প্রতিষ্ঠিত সাপ্তাহিক সাময়িকী “মুক্তি”-তে লেখালেখি করতে এবং ১৯৬১ সালে তার স্বামীর মৃত্যুর পরে তিনি সাময়িকীর সম্পাদকের দায়িত্ব নিয়েছিলেন।

তিনি ১৯৩০ খ্রিষ্টাব্দে অনুষ্ঠিত লবণ সত্যাগ্রহ, ১৯৪২ খ্রিষ্টাব্দের ভারত ছাড়ো আন্দোলন ও ১৯৪৫ খ্রিষ্টাব্দের পতাকা সত্যাগ্রহ আন্দোলনে যোগদান করে বহুবার কারাবরণ করেন। ১৯৪১ সালে তিনি পৃথক সত্যগ্রহ পালন করেছিলেন এবং ব্রিটিশরা তাকে গ্রেপ্তার করেছিল। ১৯৪২ সালে মহাত্মা গান্ধীর আহ্বানে ভারতছাড় আন্দোলনের অংশ হিসাবে লাবণ্য প্রভা ঘোষ এবং তার কন্যা কমলা ঘোষ একত্রে মিলে পুরুলিয়ার শিল্পআশ্রমে প্রতিবাদের আয়োজন করেছিলেন এবং উভয়কে ব্রিটিশরা গ্রেপ্তার করেছিল। তিনি ব্রিটিশ রাজত্বকালে পুরুলিয়ায় হওয়া বেশ কয়েকটি বিক্ষোভের শীর্ষনেত্রী ছিলেন।

## ভাষা আন্দোলন
ভারতের স্বাধীনতা লাভের পর লাবণ্য প্রভা বিহারের মানভূম জেলায় বাংলা ভাষা আন্দোলনে যোগদান করেন। এই আন্দোলনে তিনি তিনবার গ্রেপ্তার হন। ১৯৫৬ খ্রিষ্টাব্দের ২০শে এপ্রিল তিনি পাকবিড়া গ্রাম থেকে কলকাতা শহরের দিকে শান্তিপূর্ণ পদযাত্রার নেতৃত্ব দেন ও ৭ই মে কলকাতা পৌছলে কারাবরণ করেন।

## স্বীকৃতি
ভাষা আন্দোলনে অবদানের জন্য ভাষাশহীদ স্মারক সমিতির পক্ষ থেকে ২০০৩ সালের ফেব্রুয়ারিতে সুনীল গঙ্গোপাধ্যায় তাকে সমাদৃত করেছিলেন।

## মৃত্যু
২০০৩ খ্রিষ্টাব্দের ১১ই এপ্রিল ১০৬ বছর বয়সে অত্যন্ত দরিদ্র অবস্থায় তার মৃত্যু ঘটে।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:পুরুলিয়া জেলার ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি ভারতীয় স্বাধীনতা সংগ্রামী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:ভারতীয় বন্দী ও আটক
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
রাজাবাজার সায়েন্স কলেজ

thumb|রাজাবাজার সায়েন্স কলেজের প্রবেশ দ্বার
**রাজাবাজার সায়েন্স কলেজ** বা **ইউনিভার্সিটি কলেজ অফ সায়েন্স অ্যান্ড টেকনোলজি** হল কলকাতা বিশ্ববিদ্যালয়ের প্রধান চারটি শিক্ষাপ্রাঙ্গনের একটি। এটির পোষাকি নাম **রাসবিহারী শিক্ষাপ্রাঙ্গন**। এটি ১৯১৪ সালে স্থাপিত হয়। কলকাতার রাজাবাজারে, আচার্য প্রফুল্ল চন্দ্র রায় রোডের পাশে এটি অবস্থিত। বিশ্ববিদ্যালয়ের স্নাতকোত্তর বিজ্ঞান বিভাগগুলি এই কলেজে অবস্থিত। ইঞ্জিনিয়ারিং ও প্রযুক্তি বিভাগগুলিও এই শিক্ষাপ্রাঙ্গনেই অবস্থিত।
থাম্ব|রাজাবাজার বিজ্ঞান কলেজ, কলকাতা

## আরও দেখুন
* কলকাতা বিশ্ববিদ্যালয়
* শহীদ ক্ষুদিরাম শিক্ষাপ্রাঙ্গন

## তথ্যসূত্র

## বহিঃসংযোগ
* University College of Science, Technology & Agriculture (UCSTA)

বিষয়শ্রেণী:কলকাতা বিশ্ববিদ্যালয়
বিষয়শ্রেণী:কলকাতার ভবন এবং কাঠামো
২০০৬-০৭ স্কটল্যান্ড ক্রিকেট দলের বাংলাদেশ সফর

স্কটল্যান্ড জাতীয় ক্রিকেট দল ২টি একদিনের আন্তর্জাতিক ম্যাচ খেলার জন্য ২০০৬ সালে ১৫-১৭ ডিসেম্বর বাংলাদেশ সফর করে। সফরে একটি প্রস্তুতিমূলক ম্যাচসহ বাকি ২টি একদিনের আন্তর্জাতিক ম্যাচেই স্কটল্যান্ড পরাজিত হয়।
## তারিখ

## স্কোয়াড

 দেওয়াল্ড নেলকে দলে নেয়া হয় কিন্তু সফর শুরু করার আগে প্রত্যাহার করা হয়।

## সফর ম্যাচ

## ওডিআই সিরিজ
#### ১ম ওডিআই

#### ২য় ওডিআই

## তথ্যসূত্র

বিষয়শ্রেণী:স্কটল্যান্ড ক্রিকেট দলের বাংলাদেশ সফর
বিষয়শ্রেণী:২০০৬-০৭ আন্তর্জাতিক ক্রিকেট প্রতিযোগিতা
বিষয়শ্রেণী:২০০৬-এ বাংলাদেশী ক্রীড়া
বিষয়শ্রেণী:২০০৬-এ বাংলাদেশী ক্রিকেট
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
ক্রিস্তিনা ফের্নান্দেস দে কির্শনার

**ক্রিস্তিনা ফের্নান্দেস দে কির্শনার** (**ক্রিস্তিনা ফের্নান্দেস** বা **ক্রিস্তিনা কির্শনার** (; ; জন্ম: ১৯ ফেব্রুয়ারি, ১৯৫৩) বুয়েনোস আইরেস প্রদেশের লা প্লাতা শহরে জন্মগ্রহণকারী আর্জেন্টিনার বিশিষ্ট মহিলা আইনজীবী ও রাজনীতিবিদ। বর্তমানে তিনি আর্জেন্টিনার প্রথম নির্বাচিত নারী রাষ্ট্রপতির দায়িত্ব পালন করছেন ও ইসাবেল মার্তিনেস দে পেরোনের পর দ্বিতীয় নারী হিসেবে রাষ্ট্রপতির পদ লাভ করেছেন। এছাড়াও তিনি আর্জেন্টিনার প্রথম নারী, যিনি রাষ্ট্রপতি পদে পুণঃনির্বাচিত হয়েছেন।

তিনি প্রয়াত স্বামী ও সাবেক রাষ্ট্রপতি নেস্তর কির্চনারের স্থলাভিষিক্ত হন। অক্টোবর, ২০০৭ সালে প্রথমবারের মতো রাষ্ট্রপতি হিসেবে নির্বাচিত হন। এরপর অক্টোবর, ২০১১ সালে দ্বিতীয়বারের মতো চার বছর মেয়াদকালে আর্জেন্টিনার ৫২তম রাষ্ট্রপতি হবার সুযোগ লাভ করেন।

## প্রারম্ভিক জীবন
ক্রিস্তিনা ফার্নান্দেজ স্পেনীয় বংশোদ্ভূত বাস চালক এদুয়ার্দো ফের্নান্দেস এবং জার্মান বংশোদ্ভূত ওফেলিয়া এসথার ভিলহেল্মের কন্যা। তিনি বুয়েনোস আইরেস প্রদেশের লা প্লাতা শহরে অবস্থিত জাতীয় বিশ্ববিদ্যালয়ে স্নাতক পর্যায়ে পড়াশোনা করেন। অধ্যয়নের সময়ে সেখানেই আইন বিষয়ের ছাত্র ও পরবর্তীকালে আর্জেন্টিনার রাষ্ট্রপতি নেস্তর কির্শনারের সাথে পরিচিত হন।

১৯৭৫ সালে উভয়ে বিবাহ-বন্ধনে আবদ্ধ হন। একবছর পর সামরিক জান্তা কর্তৃক আর্জেন্টিনার ক্ষমতাভার গ্রহণ করলে লা প্লাতা ছেড়ে এ দম্পতি সান্তা ক্রুস প্রদেশে অবস্থিত নেস্তরের নিজ শহর রিও গাইয়েগোসে চলে যান। এরপর তারা আইনজীবী হিসেবে সান্তা ক্রুজ প্রদেশে চলে আসেন। ১৯৮৩ সালে দেশে গণতন্ত্র ফিরে আসলে উভয়ে নির্বাচনী রাজনীতিতে সক্রিয় হন।

১৯৮৭ সালে নেস্তর কির্চনার রিও গলেগসের মেয়র হিসেবে নির্বাচিত হন। স্বামী চারবছর মেয়াদের প্রাদেশিক গভর্নর হলে ক্রিস্টিনা সান্তা ক্রুজের ফার্স্ট লেডি হন। ২০০৩ থেকে ২০০৭ সাল পর্যন্ত নেস্তর কির্চনারের রাষ্ট্রপতি থাকাকালীন সময়ে ফার্স্ট লেডির মর্যাদা উপভোগ করেন। ২০১০ সালে স্বামীর মৃত্যু পর্যন্ত ক্রিস্টিনা সংসার ধর্ম পালন করেন।

## রাজনৈতিক জীবন
জাস্টিসিয়ালিস্ট পার্টির সদস্য হিসেবে মে, ১৯৯১ সালে একবার প্রাদেশিক পরিষদের জাতীয় প্রতিনিধি হয়েছিলেন। এছাড়াও ১৯৯৫ থেকে ২০০৭ সালের মধ্যে তিনবার জাতীয় সিনেটর হিসেবে সান্তা ক্রুজ ও বুয়েন্স আয়ার্স প্রদেশ থেকে নির্বাচিত হন।

২০০৭ সালের রাষ্ট্রপতি নির্বাচনে ফ্রন্ট ফর ভিক্টরি দলের পক্ষ হয়ে নির্বাচন করেন ও রাষ্ট্রপতি হিসেবে ক্ষমতাভার গ্রহণ করেন।

## বহিঃসংযোগ

* Office of the President
*  Official site of Cristina Fernández de Kirchner
*  Senate of the Argentine Republic website
*  Extensive biography by CIDOB Foundation 
* 
* 

## পাদটীকা

## গ্রন্থপঞ্জী
* 
* 

## তথ্যসূত্র

*

|-

বিষয়শ্রেণী:আর্জেন্টিনার রাষ্ট্রপতি
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রিস্টিনা ফার্নান্দেজ ডি কির্চনার
বিষয়শ্রেণী:নারী সরকার প্রধান
বিষয়শ্রেণী:নারী রাষ্ট্রপ্রধান
বিষয়শ্রেণী:নারী আইনজীবী
বিষয়শ্রেণী:দক্ষিণ আমেরিকার নারী রাষ্ট্রপতি
বিষয়শ্রেণী:২১শ শতাব্দীর আর্জেন্টিনীয় নারী রাজনীতিবিদ
বিষয়শ্রেণী:২১শ শতাব্দীর আর্জেন্টিনীয় রাজনীতিবিদ
বিষয়শ্রেণী:২০শ শতাব্দীর আর্জেন্টিনীয় রাজনীতিবিদ
বিষয়শ্রেণী:২১শ শতাব্দীর নারী রাষ্ট্রপতি
ইটনের ল্যাঞ্জাহাঁস

**ইটনের ল্যাঞ্জাহাঁস** (বৈজ্ঞানিক নাম: *Anas eatoni*) Anatidae (অ্যানাটিডি) গোত্র বা পরিবারের অন্তর্গত *[[Anas]]* (আনুস) গণের অন্তর্ভুক্ত এক প্রজাতির বড় আকারের হাঁস। পাখিটি শুধুমাত্র ভারত মহাসাগরের কার্গেলেন ও ক্রোজেট দ্বীপেই দেখা যায়। প্রজাতিটির দু'টি উপপ্রজাতি রয়েছে: *A. eatoni eatoni* (কার্গেলেন ল্যাঞ্জাহাঁস) and *A. eatoni drygalskii* (ক্রোজেট ল্যাঞ্জাহাঁস)। কার্গেলেন দ্বীপের শুধুমাত্র উপকূলীয় অঞ্চলে এদের দেখা মেলে, যা দ্বীপের মোট ভূমির মাত্র ২০ শতাংশ। *eatoni* উপপ্রজাতিটিকে ১৯৫০ ও ১৯৬০ এর দশকে আমস্টারডাম দ্বীপে অবমুক্ত করা হলেও '৭০-এর দশকে এদের কোন অস্তিত্ব খুজে পাওয়া যায় নি। ইটনের ল্যাঞ্জাহাঁসের বৈজ্ঞানিক নামের অর্থ *ইটনের হাঁস* (লাতিন: *anus* = হাঁস, *eatoni* = ইটনের, প্রখ্যাত ব্রিটিশ প্রকৃতিবিদ আলফ্রেড অ্যাডমন্ড ইটনের নামানুসারে)। সারা পৃথিবীতে মাত্র ১ হাজার ৬০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। মূলত দ্বীপ দু'টিতে অবমুক্ত করা বিড়ালের কারণে এ প্রজাতিটি এখন হুমকির সম্মুখীন।
থাম্ব|বাম|১৮৯৫ সালে অঙ্কিত ছানাসহ ইটনের ল্যাঞ্জাহাঁস
## তথ্যসূত্র

## বহিঃসংযোগ

* ARKive, ইটনের ল্যাঞ্জাহাঁস বিষয়ক আরও তথ্য, আলোকচিত্র ও ভিডিও।

বিষয়শ্রেণী:অ্যান্টার্কটিকার পাখি
বিষয়শ্রেণী:কার্গেলেন দ্বীপের পাখি
বিষয়শ্রেণী:ক্রোজেট দ্বীপের পাখি
বিষয়শ্রেণী:অ্যানাস
অলিম্পিক সনদ

থাম্ব|অলিম্পিক মশাল
**অলিম্পিক সনদ** হল অলিম্পিক গেমস পরিচালনা করার জন্য সাধারণ নিয়ন কানুন, দিকনির্দেশনা ও আইনের সমষ্টি। এই সনদ সর্বশেষ ২০১১ সালের ৮ জুলাই হালনাগাদ করা হয়েছে। আন্তর্জাতিক অলিম্পিক কমিটি এই সনদ অনুসারে অলিম্পিক গেমসের সমস্ত বিষয়বস্তু নিয়ন্ত্রণ করে থাকে। অলিম্পিক সনদ ফরাসি ও ইংরেজি এই দুটি ভাষায় লিখা রয়েছে। যদি কখনও দুটি ভাষায় মধ্যে আর্থগত দ্বন্দ্ব্বের সৃষ্টি হয় তাহলে ফরাসি ভাষার অর্থকেই চূড়ান্ত বলে ধরা হবে।

## উদ্দেশ্য
অলিম্পিকের ইতিহাসে শুরু থেকেই সব ধরনের বিতর্কের সমাধান করা হয়েছে এই অলিম্পিক সনদের আইন অনুসারে। অলিম্পিক সনদের মূলত তিনটি উদ্দেশ্য

* অলিম্পিকের জন্য একটি মূলনীতি ঠিক করা ও এর মর্যাদা রক্ষা করা।
* আইওসি আইন হিসেবে কাজ করা।
* আইওসির প্রধান অঙ্গসংস্থাগুলোর কার্যপ্রনালী, ক্ষমতা ও বাধ্যবাধকতা ঠিক করা।

## মূল উপাদান

অলিম্পিক সনদ পাঁচটি চ্যাপ্টার ও ৬১ টি আর্টিকেলের নিয়ে গঠিত। এই চ্যাপ্টার ও আর্টিকেলগুলি অলিম্পিক গেমস সংক্রান্ত সকল নিয়ম কানুন ও বিভিন্ন আইনের সমন্বয়ে গঠিত হয়েছে। অলিম্পিক সংশ্লিষ্ট সকলেই এই সনদ মেনে চলতে বাধ্য থাকে এবং অলিম্পিক কংগ্রেসেরর মাধ্যমেই কেবল সনদে পরিবর্তন আনা যায়। এই সনদ অলিম্পিক আন্দোলন এবং অলিম্পিক গেমসের পরিচালনা, নিয়ন্ত্রণ ও উৎসাহ প্রদানের মাধ্যমে অলিম্পিক গেমস রক্ষায় সাহায্য করে থাকে। অলিম্পিক সনদের অন্যতম মূল উপাদানগুলো হলঃ

* চ্যাপ্টার ১- অলিম্পিক আন্দোলন ও এর কার্যপ্রনালী
* চ্যাপ্টার ৩- আন্তর্জাতিক ফেডারেশ সমূহ
* চ্যাপ্টার ৪- জাতীয় অলিম্পিক কমিটি
* চ্যাপ্টার ৫- অলিম্পিক গেমস

## তথ্যসূত্র

## বহিঃসংযোগ
* অলিম্পিক সনদের বর্তমান রূপ(পিডিএফ)
* অলিম্পিক সনদ ২০১১-ইংরেজি (পিডিএফ) 
* ২০০৭ সালের অলিম্পিক সনদ (পিডিএফ) 
* অলিম্পিক সনদের দাফতরিক সারমর্ম
* অলিম্পিক সনদে খুঁজুন

বিষয়শ্রেণী:অলিম্পিক গেমস
বিষয়শ্রেণী:ক্রীড়া আইন
বিষয়শ্রেণী:আন্তর্জাতিক অলিম্পিক কমিটি
পাতি সরালি

**পাতি সরালি** (বৈজ্ঞানিক নাম: *Dendrocygna javanica*), **ছোট সরালি**, **সরালি** বা **গেছো হাঁস** Anatidae (অ্যানাটিডি) গোত্র বা পরিবারের অন্তর্গত *[[Dendrocygna]]* গণের অন্তর্ভুক্ত সুলভ এক প্রজাতির হাঁস। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। পাতি সরালির বৈজ্ঞানিক নামের অর্থ *জাভার বৃক্ষবাসী হাঁস* (গ্রিক: *dendron* = বৃক্ষ, *cygnus* = হাঁস;লাতিন: *javanica* = জাভা দ্বীপের অধিবাসী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৬ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

স্বভাবে এরা নিশাচর; রাতে খাবারের সন্ধানে চরে বেড়ায়। এছাড়া দিনে জলমগ্ন ধানক্ষেত ও বড় জলাশয়ের আশেপাশে দলবদ্ধভাবে বিচরণ করে। এরা গাছের ডালে চড়ে বসতে পারে এবং কখনো কখনো গাছের গর্তে বাসা করে। এদের দেহ বাদামি ও গলা লম্বা। এদের ডানা যথেষ্ট চওড়া আর ওড়ার সময় শিষের মত শব্দ উৎপন্ন করে। বড় সরালির মত এর লেজের গোড়া হালকা নয়, খয়েরি রঙের।

## তথ্যসূত্র

## বহিঃসংযোগ

* ডাক
* the Internet Bird Collection, আলোকচিত্র ও ভিডিও।

বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:পাকিস্তানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:ব্রুনাইয়ের পাখি
বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:চীনের পাখি
বিষয়শ্রেণী:হাঁস
বিষয়শ্রেণী:১৮২১-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
কোচবিহার বিমানবন্দর

**কোচবিহার বিমানবন্দর** হল পশ্চিমবঙ্গের কোচবিহার শহরের বিমানবন্দর। এটি বৃহত্তর অসম-বাংলা সীমান্ত এলাকায় পরিষেবা দেয়। বিমানবন্দরটি ১৭৩ একর জমির উপর গড়ে উঠেছে।

## ইতিহাস
এই বিমানবন্দরের চার্টার বিমানসংস্থাগুলি হল ডেকান অ্যাভিয়েশন (কলকাতা) ও নর্থইস্ট শাটলস (কলকাতা, গুয়াহাটি)।
## অবস্থান
এই বিমানবন্দরটি সাধারণ সমুদ্রপৃষ্ঠ থেকে ১৩৮ ফুট (৪২) মিটার উচ্চতায় অবস্থিত। 
## পরিকাঠামো
### টার্মিনাল
### রানওয়ে
বিমানবন্দরে একটি রানওয়ে রয়েছে। কম্পাসের কাঁটা নিরিখে রানওয়েটির অবস্থান হল ০৪/২২।  এই রানওয়েতে বিমান উড্ডোয়ন ও অবতরনের জন্য ইনস্ট্রুমেন্ট ল্যান্ডিং সিস্টের ব্যবস্থা নেই।  রানওয়েটি ১,০৬৯ মিটার দীর্ঘ ও ৩০ মিটার প্রসস্ত।

বিমানবন্দরের অ্যাপ্রোন বা বিমান দাঁড়ানোর স্থানটি  ৭০ মিটার দীর্ঘ ও ৬৮ মিটার প্রসস্ত। এই স্থানে একই সঙ্গে দু'টি ডরনিয়ার ডিও-২২৮ বিমান ও একটি এফএক্স-২৭ বিমান দাঁড়াতে পাড়ে।

### এটিসি

## গন্তব্য ও বিমান সংস্থা

## আরও দেখুন
* বালুরঘাট বিমানবন্দর
* দুর্গপুর বিমানবন্দর
* মালদা বিমানবন্দর
* পাকইয়ং বিমানবন্দর
* বীর সাভারকর আন্তর্জাতিক বিমানবন্দর

## তথ্যসূত্র

## বহিঃসংযোগ
* Cooch Behar Airport information on flightstats http://www.flightstats.com/go/Airport/airportDetails.do?airportCode=COH

বিষয়শ্রেণী:পশ্চিমবঙ্গের বিমানবন্দর
বিষয়শ্রেণী:কোচবিহার জেলার ভবন ও স্থাপনা
জেনিফার টুর চ্যায়েস

**জেনিফার টুর চ্যায়েস** মাইক্রোসট রিসার্চ নিউ ইংল্যান্ড যেটি ২০০৮ সালে প্রতিষ্ঠিত এবং মাইক্রোসফট রিসার্চ নিউইয়র্ক সিটির ২০১২ সালে প্রতিষ্ঠিত ব্যবস্থাপনা পরিচালক হিসেবে কাজ করছেন তিনি। প্রিন্সটন বিশ্ববিদ্যালয় থেকে গাণিতিক পদার্থবিদ্যা বিষয়ে পিএইচডি করেন তিনি। ইউসিএলএ এবং ইউনিভার্সিটি অব ওয়াশিংটনে শিক্ষক হিসেবে কাজ করেছেন।

## শিক্ষা ও কর্ম
জেনিফার টুর চ্যায়েস যুক্তরাষ্ট্রের নিউইয়র্কে বেড়ে উঠেছেন। তার মা-বাবা ইরান থেকে এসে যুক্তরাষ্ট্রে অভিবাসী হয়েছেন। ১৯৯৩ সালে ক্রিস্টিয়ান বোর্গসকে বিয়ে করেন। দুজনে মিলে ১৯৯৭ সালে প্রতিষ্ঠা করেন থিওরি গ্রুপ। তাত্ত্বিক কম্পিউটার বিজ্ঞানের নানা বিষয় নিয়ে কাজ করে এ প্রতিষ্ঠান। তিনি নেটওয়ার্কের মডেল ও বৈশিষ্ট্য এবং ফেজ ট্রানজিশন নিয়ে কাজ করেন। প্রায় ১২০টি বৈজ্ঞানিক প্রবন্ধ রচনা করেছেন তিনি তাছাড়া ২৫টি উদ্ভাবনের পেটেন্ট আছে তার নামে।

## পরিচিতি
জেনিফার টুর চ্যায়েস ২০১২ সালে পেয়েছেন উইমেন অব ভিশন অ্যাওয়ার্ড, যেটি আনিতা বোর্গ ইনস্টিটিউট ফর উইমেন অ্যান্ড টেকনোলজি তাকে এ পুরস্কার দেয়।

### পুরস্কার ও সম্মান
* ফেলো, অ্যাসোসিয়েশন ফর কম্পিউটিং মেশিনারি (২০১০)
* ফেলো, অফ দ্যা আমেরিকান ম্যাথমেটিকাল সোসাইটি (২০১২)

## তথ্যসূত্র

## বহিঃসংযোগ
* Jennifer Tour Chayes homepage

বিষয়শ্রেণী:মার্কিন গণিতবিদ
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:আমেরিকান গাণিতিক সোসাইটির সভ্য
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ওয়াশিংটনের শিক্ষক
বিষয়শ্রেণী:ওয়েসলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী কম্পিউটার বিজ্ঞানী
বিষয়শ্রেণী:তাত্ত্বিক কম্পিউটার বিজ্ঞানী
বিষয়শ্রেণী:লস অ্যাঞ্জেলেসের ক্যালিফোর্নিয়া বিশ্ববিদ্যালয়ের শিক্ষক
বিষয়শ্রেণী:ইরানি বংশোদ্ভূত মার্কিন ব্যক্তি
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:মার্কিন নারী গণিতবিদ
বিষয়শ্রেণী:১৯৫৬-এ জন্ম
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:মাইক্রোসফটের কর্মচারী
বিষয়শ্রেণী:মার্কিন তাত্ত্বিক কম্পিউটার বিজ্ঞানী
বিষয়শ্রেণী:মার্কিন নারী পদার্থবিজ্ঞানী
বিষয়শ্রেণী:২১শ শতাব্দীর মার্কিন পদার্থবিজ্ঞানী
বিষয়শ্রেণী:২০শ শতাব্দীর মার্কিন নারী গণিতবিদ
নোয়াপাড়া মেট্রো স্টেশন

**নোয়াপাড়া** হল কলকাতা মেট্রোর  বৃহত্তম স্টেশন। ২০১৩ সালের ১০ জুলাই অল্প কয়েকটি পরিষেবা সহ এই স্টেশনটি চালু করা হয়। এখানে ১৮২ মিটার দৈর্ঘ্যের চারটি প্ল্যাটফর্ম রয়েছে (কলকাতা মেট্রোর অন্যান্য স্টেশনে সাধারণত দুটি করে প্ল্যাটফর্ম থাকে)। এই স্টেশনের মাধ্যমে বরানগর, সিঁথি, টবিন রোড, দমদম ক্যান্টনমেন্ট ও দুর্গানগরের সঙ্গে কলকাতার অন্যান্য অঞ্চলের যোগাযোগ রক্ষিত হচ্ছে। স্টেশনটি তিন তলা। এখানে ছয়টি চলমান সিঁড়ি আছে ও ৪টি এলিভেটর আছে। এছাড়া নিরাপত্তার জন্য ৩১টি সিসিটিভি আছে। এই স্টেশনের পাশেই কলকাতা মেট্রোর একটি কারশেড আছে। কারশেডটির মোট আয়তন ১৪৭ একর। এর মাধ্যমে মেট্রো রেকগুলির রক্ষণাবেক্ষণ করা হয়। ২২ আগস্ট ২০২৫ নোয়াপাড়া থেকে বিমানবন্দর মেট্রো স্টেশন অব্দি প্রধানমন্ত্রী নরেন্দ্র মোদী উদ্বোধন করেন।

## স্টেশন
### গঠন
নোয়াপাড়া মেট্রো স্টেশন কলকাতা মেট্রোর লাইন ১-এর উপর উত্তোলিত ভাবে অবস্থিত।

### বিন্যাস
স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এল১ বা দ্বিতীয় স্তর এবং এল২ বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা এল১ বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা এল২ বা শেষ স্তরে ৪ টি প্ল্যাটফর্ম এবং ৪ টি রেল ট্র্যাক রয়েছে।

 

## ডিপো
এটি ভারতের প্রাচীনতম এবং বৃহত্তম মেট্রো ডিপো। এটি কলকাতা মেট্রো লাইন ১-এর জন্য ব্যবহৃত হয় এবং ভবিষ্যতে কলকাতা মেট্রো লাইন ৪-এর জন্য ব্যবহৃত করা হবে। এই ডিপো একসাথে সর্বোচ্চ ৪০ টি রাক ধারণ করতে পারে। নতুন প্রাপ্ত রেকগুলিও এখানে পরীক্ষা করা হয় এবং পুরানোগুলি এখানে রাখা হয়। ডিপোটি কলকাতা কর্ড লাইনের সাথে সংযুক্ত, যাতে নতুনভাবে তৈরি রাকগুলি সরাসরি ভারতীয় রেলের ইঞ্জিন ব্যবহার করে ডিপোতে আনা যায়।
;ইতিহাস: 
এটি ১৯৮৪ সালে খোলা হয়। এর আগে এটি রেলওয়ে ইয়ার্ড হিসাবে ব্যবহৃত হত এবং একটি ট্র্যাক টেক্সমাকো রেল ও প্রকৌশল উৎপাদনের ইউনিট পর্যন্ত বিস্তৃত ছিল।

## আরও দেখুন
* কলকাতা মেট্রোর স্টেশনগুলির তালিকা

## তথ্যসূত্র

বিষয়শ্রেণী:কলকাতা মেট্রোর স্টেশন
বিষয়শ্রেণী:বরাহনগর
বিষয়শ্রেণী:২০১৩-এ চালু রেলওয়ে স্টেশন
বিষয়শ্রেণী:কলকাতার রেলওয়ে স্টেশন
প্যাঙ্গং হ্রদ

**প্যাঙ্গং হ্রদ** বা **প্যাঙ্গং সো**  ভারত-চীন সীমান্তে হিমালয়ের এক হ্রদ ।

## অবস্থান

ভারতের কেন্দ্রশাসিত অঞ্চল লাদাখ ও চীনের রুতোগ প্রদেশের সীমান্তে  উচ্চতায় প্যাঙ্গং হ্রদ অবস্থিত। এই হ্রদ  লম্বা যার মধ্যে প্রায় ৬০ শতাংশ তিব্বতে অবস্থিত। এই হ্রদের পূর্ব দিকটি তিব্বতের অন্তর্গত এবং পশ্চিম প্রান্তটি ভারতের অন্তর্গত। এই হ্রদটির সবচেয়ে চওড়া স্থানটি  বিস্তৃত।

## বিতর্কিত অঞ্চল

প্যাঙ্গং হ্রদ ভারত ও চীনের মধ্যেকার একটি বিতর্কিত অঞ্চল। এই হ্রদের ওপর দিয়ে প্রকৃত নিয়ন্ত্রণ রেখা গেছে। প্রকৃত নিয়ন্ত্রণ রেখার পূর্বদিকে ২০ কিলোমিটার পর্যন্ত এলাকা ভারত নিজের বলে দাবী করলেও চীনের অধিকারে রয়েছে। এই হ্রদের পূর্ব ও পশ্চিম প্রান্তের অধিকার নিয়ে কোন বিতর্ক নেই। এই হ্রদের মাঝামাঝি স্থানে উত্তর তীরে অবস্থিত খুর্নক দুর্গ ভারতের দাবী থাকা সত্ত্বেও ১৯৫২ খ্রিষ্টাব্দ থেকে চীনের অধিকৃত।  ১৯৬২ খ্রিষ্টাব্দের ২০ অক্টোবর, ভারত-চীন যুদ্ধের সময় এই অঞ্চল চীনের সামরিক বাহিনী অধিকার করে নেয়। 

## তথ্যসূত্র

বিষয়শ্রেণী:ভারতের হ্রদ
বিষয়শ্রেণী:চীনের হ্রদ
বিষয়শ্রেণী:এশিয়ার আন্তর্জাতিক হ্রদ
বিষয়শ্রেণী:তিব্বতের হ্রদ
বিষয়শ্রেণী:চীন–ভারত সীমান্ত
বিষয়শ্রেণী:লাদাখের ভূগোল
ভারতের সাধারণ নির্বাচন, ১৯২০

১৯২০ সালে ব্রিটিশ ভারতে ইম্পেরিয়াল লেজিসলেটিভ কাউন্সিল ও প্রাদেশিক কাউন্সিলের সদস্য মনোনীত করার জন্য সাধারণ নির্বাচন অনুষ্ঠিত হয়েছিল। এটি ছিল ব্রিটিশ ভারত তথা ভারতীয় উপমহাদেশের ইতিহাসে সর্বপ্রথম নির্বাচন।

নতুন সেন্ট্রাল লেজিসলেটিভ এসেম্বলি যা ছিল ইম্পেরিয়াল লেজিসলেটিভ কাউন্সিলের নিম্ন কক্ষ, দিল্লি ভিত্তিক এ এসেম্বলির ১০৪টি নির্বাচনী আসন ছিল যার মধ্যে ৬৬টি আসনে প্রতিযোগিতা করা যেত এবং আটটি আসনে ইউরোপীয়ানরা চেম্বার অফ কমার্স দ্বারা নির্বাচিত হত। উচ্চকক্ষে অর্থাৎ স্টেট কাউন্সিলে ৩৪টি আসনের মধ্যে ২৪টিতে প্রতিযোগিতা করতে হত বাকি দশটি আসনের মধ্যে পাঁচটি মুসলমানদের, তিনটি ইউরোপীয়ানদের, একটি শিখদের ও অপরটি ইউনাইটেড প্রভিন্সেসের জন্য সংরক্ষিত ছিল। কোনাট ও স্টেথার্নের ডিউক ৯ই ফেব্রুয়ারি ১৯২১ সালে সংসদ উদ্বোধন করেন।

জাতীয় নির্বাচনের পাশাপাশি প্রাদেশিক অ্যাসেম্বলির ৬৩৭ টি আসনের মধ্যে নির্বাচন ছিলো। তার মধ্যে ৪৪০টিতে প্রতিযোগিতা করতে হত এবং ১৮৮টি আসনে একক প্রার্থী বাধাহীনভাবে নির্বাচিত হতেন। মহাত্মা গান্ধী নির্বাচন বয়কট করার ডাক দেওয়া সত্ত্বেও মাত্র ৬টিতে কোনো প্রার্থী ছিল না। প্রাদেশিক এসেম্বলির মধ্যে ৩৮টি আসন সাদা চামড়ার লোকদের জন্য সংরক্ষিত ছিল।

## ফলাফল

### সেন্ট্রাল লেজিসলেটিভ এসেম্বলি

## তথ্যসূত্র

বিষয়শ্রেণী:ব্রিটিশ ভারতের সাধারণ নির্বাচন
বিষয়শ্রেণী:১৯২০-এ ভারতে নির্বাচন
কোংকা গিরিপথ

**কোংকা গিরিপথ** বা **কোংকা লা** হিমালয়ের চাং চেন্মো পর্বতশ্রেণীতে অবস্থিত একটি গিরিপথ।

## অবস্থান
কোংকা গিরিপথ হিমালয়ের চাং চেন্মো পর্বতশ্রেণিতে  স্থানাঙ্কে সমুদ্রপৃষ্ঠ থেকে  উচ্চতায় অবস্থিত।

## বিতর্কিত অঞ্চল
কোংকা গিরিপথ প্রকৃত নিয়ন্ত্রণ রেখার ওপরে অবস্থিত। চীন এই গিরিবর্ত্মকে ভারতের সাথে তাদের সীমান্ত বলে দাবী করলেও ভারত এই গিরিপথের পূর্বদিকে অবস্থিত লানাক গিরিপথ ভারত-চীন সীমান্ত হিসেবে মনে করে।

## কোংকা গিরিবর্ত্ম ঘটনা
১৯৫৯ খ্রিষ্টাব্দের ২০শে অক্টোবর সেন্ট্রাল রিজার্ভ পোলিস ফোর্সের এক জওয়ান ও এক স্থানীয়কে কোংকা গিরিবর্ত্মে ছাউনি বানাতে পাঠানো হলে একদিন পরেও তাদের কোন খবর পাওয়া যায় না। তাই পরের দিন ২১শে অক্টোবর তাদের খোঁজে করম সিংয়ের নেতৃত্বে কুড়ি জন সেন্ট্রাল রিজার্ভ পোলিস ফোর্সের জওয়ান কোংকা গিরিবর্ত্মের উদ্দেশ্যে রওনা হন। গিরিবর্ত্মের দুই কিলোমিটার পশ্চিমে চাং চেন্মো নদীর তীরে চীনের সৈন্যরা তাদের ওপর আক্রমণ করলে নয়জন ভারতীয় ও একজন চীনা গুলিযুদ্ধে মারা যান। বাকি বারো জন ভারতীয় জওয়ানদের ধরে নিয়ে যাওয়া হয়। এই ঘটনায় ভারত সরকার তীব্র প্রতিবাদ জানালে চীন ১৯৫৯ খ্রিষ্টাব্দের ১৪ই নভেম্বর বন্দীদের মুক্তি দেয় এবং মৃতদেহগুলিকে সমর্পণ করে।

## তথ্যসূত্র

বিষয়শ্রেণী:হিমালয়ের পর্বত গিরিপথ
বিষয়শ্রেণী:ভারতের পর্বত গিরিপথ
বিষয়শ্রেণী:চীনের পর্বত গিরিপথ
ভারতের সাধারণ নির্বাচন, ১৯২৩

১৯২৩ সালে সাধারণ নির্বাচন কেন্দ্রীয় বিধানসভা পরিষদ ও প্রাদেশিক পরিষদ উভয়ের জন্য ব্রিটিশ ভারতের মধ্যে অনুষ্ঠিত হয়। কেন্দ্রীয় বিধানসভার ১৪৫টি আসন ছিল যার মধ্যে ১০৫টি জনসাধারণের দ্বারা নির্বাচিত হয়েছিল।

## ফলাফল
### বিধানসভা পরিষদ

#### উল্লেখযোগ্য সদস্য
* মতিলাল নেহেরু, স্বরাজ
* মুহাম্মদ আলী জিন্নাহ, সতন্ত্র
* মদন মোহন মলৌভী, মডারেট
* বিপিনচন্দ্র পাল
* হারি সিং
* পি. এস. শিবাস্বামী
* পুরুষোত্তম ঠাকুরদাস
* এন. এম. জোশী
* দেওয়ান চ্যামেন লাল
* কে. সি. নিওজি
* আর. কে. সেনমূখাম, স্বরাজ
* টি. সি. গোস্বামী
* ভিথালভাই পেটেল
* টি. রঙ্গচারি
* হারবিলাস সর্দার
* অমর নাথ দত্ত
* সি. এস. রাঙ্গা
* কাস্তুরভাই লালভাই

### প্রাদেশিক পরিষদ

 ১লা জানুয়ারি, ১৯২৪ পর্যন্ত যে সকল আসন শুন্য ছিল।

## তথ্যসূত্র

বিষয়শ্রেণী:ব্রিটিশ ভারতের সাধারণ নির্বাচন
বিষয়শ্রেণী:১৯২৩-এ ভারতে সাধারণ নির্বাচন
খুর্নক দুর্গ

**খুর্নক দুর্গ** তিব্বতের পশ্চিম ভাগে অবস্থিত একটি ধ্বংসপ্রাপ্ত দুর্গ।

## অবস্থান
alt=|225x225পিক্সেলMap including Khurnak Fort (ruins) (AMS, 1954)alt=|225x225পিক্সেলMap including Khurnak Fort (DMA, 1982)খুর্নক দুর্গ তিব্বতের পশ্চিম ভাগে প্যাঙ্গং হ্রদের উত্তর তীরে  স্থানাঙ্কে অবস্থিত একটি ধ্বংসপ্রাপ্ত দুর্গ । এই দুর্গটি সমুদ্রপৃষ্ঠ থেকে ৪২৫৭ মিটার ওপরে অবস্থিত। 

## বিতর্কিত অঞ্চল

খুর্নক দুর্গ বিতর্কিত আকসাই চিন অঞ্চলে অবস্থিত। ১৯৫২ খ্রিষ্টাব্দ থেকে এই দুর্গটি চীনের অধিকারে থাকলেও এই অঞ্চলের ওপর ভারত অধিকারের দাবী করে। 

## তথ্যসূত্র

বিষয়শ্রেণী:বিতর্কিত অঞ্চল
বিষয়শ্রেণী:তিব্বতের দুর্গ
দ্রাং-দ্রুং হিমবাহ

**দ্রাং-দ্রুং হিমবাহ** ভারতের জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ। 

## অবস্থান

দ্রাং-দ্রুং হিমবাহ ভারতের জম্মু ও কাশ্মীর রাজ্যের কার্গিল জেলায় পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত।  হিমবাহটি  দীর্ঘ ও সমুদ্রপৃষ্ঠ থেকে  উঁচুতে অবস্থিত। 
 হিমবাহটি থেকে কার্গিল শহর থেকে  দক্ষিণে ও শ্রীনগর থেকে পূর্বে অবস্থিত। 

## বৈশিষ্ট্য

দ্রাং-দ্রুং হিমবাহ জম্মু ও কাশ্মীর রাজ্যের দ্বিতীয় বৃহত্তম পার্বত্য হিমবাহ। এই রাজ্যে আকৃতিতে কারাকোরাম পর্বতশ্রেণীর সিয়াচেন হিমবাহের পরেই এর স্থান।  এই হিমবাহ থেকে জাংস্কার নদীর উপনদী ডোডা নদীর উৎপত্তি হয়েছে।  এই হিমবাহ থেকে  উচ্চ ডোডা পর্বত উঠেছে। 

## ভ্রমণ
[thumb|right|[পেনসি গিরিবর্ত্ম থেকে দৃষ্ট দ্রাং-দ্রুং হিমবাহ]]

এই হিমবাহে যেতে গেলে শ্রীনগর থেকে ১ডি নং জাতীয় সড়ক ধরে কার্গিল শহরে এসে সেখান থেকে কার্গিল-জাংস্কার সড়ক ধরে সুরু নদীর গর্জ উপত্যকা বরাবর গিয়ে পেনসি গিরিবর্ত্মে উপস্থিত হতে হয়। 
 পেনসি গিরিবর্ত্ম থেকে এক দিনের হাঁটা পথে গেলে  এই হিমবাহে পৌছানো যায়। জোজি গিরিবর্ত্ম ও পেনসি গিরিবর্ত্মে সারা বছরপ্রচন্ড তুষারপাত হওয়ায় এই রাস্তা শুধুমাত্র মে থেকে সেপ্টেম্বর পর্যন্ত খোলা থাকে । 

## তথ্যসূত্র

বিষয়শ্রেণী:হিমবাহ
বিষয়শ্রেণী:ভারতের হিমবাহ
বিষয়শ্রেণী:জম্মু ও কাশ্মীরের হিমবাহ
বিষয়শ্রেণী:কার্গিল জেলা
বিষয়শ্রেণী:লাদাখের ভূগোল
ডোডা নদী

**ডোডা নদী** বা **স্টোড নদী**  ভারতের জম্মু ও কাশ্মীর রাজ্যে অবস্থিত একটি নদী।

## ভূগোল

ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে।  এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে। পাদুমে পৌঁছে নদীটি সারাপ নদীর সাথে মিশে সিন্ধু নদের উপনদী জাংস্কার নদী তৈরী করেছে। 

## উপত্যকা

ডোডা বা স্টোড নদী দ্বারা সৃষ্ট উপত্যকা স্টোড নদী উপত্যকা নামে পরিচিত। এই উপত্যকায় ডোডা নদীর জল ব্যবহার করে গম, বার্লি, মটর চাষ করা হয়ে থাকে।  শীতকালে পেনসি গিরিবর্ত্ম এলাকায় প্রচন্ড তুষারপাতের ফলে ডোডা নদীর জল জমে যায় এবং স্টোড নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে। 

## তথ্যসূত্র

বিষয়শ্রেণী:ভারতের নদী
বিষয়শ্রেণী:জম্মু ও কাশ্মীরের নদী
বিষয়শ্রেণী:লাদাখের নদী
সারাপ নদী

**সারাপ নদী** () ভারতের জম্মু ও কাশ্মীর রাজ্যে অবস্থিত একটি নদী।

## ভূগোল

সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়ে পাদুমে পৌঁছে নদীটি ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে। 

## উপত্যকা

সারাপ নদীর জল দক্ষিণ ভাগের উপত্যকায় ব্যবহার করে গম, বার্লি, মটর চাষ করা হয়ে থাকে।  শীতকালে এই নদী উপত্যকা এলাকায় প্রচন্ড তুষারপাতের ফলে সারাপ নদীর জল জমে যায় এবং নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে। 

## তথ্যসূত্র

বিষয়শ্রেণী:ভারতের নদী
বিষয়শ্রেণী:জম্মু ও কাশ্মীরের নদী
বিষয়শ্রেণী:লাদাখের নদী
জাংস্কার নদী

**জাংস্কার নদী** ভারতের জম্মু ও কাশ্মীর রাজ্যের ওপর দিয়ে প্রবাহিত একটি নদী।

## ভূগোল

জাংস্কার নদী সিন্ধু নদের উপনদী । এই নদী ডোডা নদী ও সারাপ নদী মিলিত হয়ে তৈরী হয়েছে।

### ডোডা নদী

ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে।  এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে।

### সারাপ নদী

সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়েছে।

### জাংস্কার নদী

পাদুমে পৌঁছে সারাপ নদী ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে।  এরপর এই নদী জাংস্কার গর্জের মধ্যে দিয়ে উত্তর পূর্ব দিকে প্রবাহিত হয়ে নিম্মুতে সিন্ধু নদের সাথে মিলিত হয়েছে।

## চাদর ট্রেক
thumb|300px|left|শীতকালে জাংস্কার নদীর ওপর জমে যাওয়া বরফের স্তর
জাংস্কার নদীর গর্জ বরাবর গ্রীষ্মকালে চিলিং থেকে নিম্মু পর্যন্ত ভ্রমণপিপাসুদের ভিড় লেগে থাকে। শীতকালে জাংস্কার যাওয়ার রাস্তা তুষারপাতের জন্য বন্ধ হয়ে গেলে, বরফ জমা জাংস্কার নদীর ওপর দিয়ে ট্রেকাররা চিলিং, তিলত সামদো, টিব, নেরাক হয়ে পাদুম পর্যন্ত কয়েকদিনে হেঁটে যেতে পারে। এই ট্রেক *[[চাদর ট্রেক]]* নামে বিখ্যাত। শীতকালে নেরাক গ্রামে অবস্থিত জমে যাওয়া জলপ্রপাত ট্রেকারদের নিকট একটি আকর্ষণীয় স্থান।

## তথ্যসূত্র

বিষয়শ্রেণী:ভারতের নদী
বিষয়শ্রেণী:লাদাখের নদী
বিষয়শ্রেণী:হিমালয়
আরপদ এলো

**আরপদ এমরিক এলো** (; জন্ম: ২৫ আগস্ট, ১৯০৩ - মৃত্যু: ৫ নভেম্বর, ১৯৯২) অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল **এলো আরপদ ইম্রে**। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।

## প্রারম্ভিক জীবন
১৯১৩ সালে পিতা-মাতার সাথে তিনিও মার্কিন যুক্তরাষ্ট্রে চলে যান। মিলওয়াওকি’র মারকুইত বিশ্ববিদ্যালয়ে পদার্থবিজ্ঞানের অধ্যাপক ছিলেন এলো। ১৯৭৮ সালে দ্য রেটিং অব চেজপ্লেয়ার্স, পাস্ট এন্ড প্রেজেন্ট শিরোনামে দাবা খেলাবিষয়ক গ্রন্থ রচনা করেন। উইসকনসিনের ব্রুকফিল্ডে তার দেহাবসান ঘটে।

১৯৩০-এর দশকে মিলওয়াওকিতে শক্তিশালী দাবাড়ু হিসেবে পরিচিত ব্যক্তিত্ব। মিলওয়াওকি পরবর্তীকালে দেশের শীর্ষস্থানীয় দাবা শহরের নেতৃত্ব লাভ করে। তিনি তিনি আটবার উইসকনসিন স্টেট চ্যাম্পিয়নশীপ জয় করেন।

## এলো রেটিং পদ্ধতি

এলো দাবা খেলোয়াড়দের উপযোগী রেটিং পদ্ধতি উদ্ভাবনের বিশ্বব্যাপী পরিচিত হয়ে আছেন। ১৯৫০ সালে মার্কিন যুক্তরাষ্ট্রের দাবা ফেডারেশনের ব্যবসায় ব্যবস্থাপক কেনেথ হার্কনেস দাবা রেটিং পদ্ধতি উদ্ভাবন করেন। ১৯৬০ সালের মধ্যে হার্কনেসের পদ্ধতি উন্নয়নে এলো নিজস্ব সূত্র প্রয়োগ ঘটান। অতঃপর ১৯৬০ সালে সেন্ট লুসিয়ায় মার্কিন যুক্তরাষ্ট্রের দাবা ফেডারেশনের সভায় নতুন পদ্ধতি হিসেবে এলো রেটিং পদ্ধতি গৃহীত ও অনুমোদিত হয়।
১৯৭০ সালে বিশ্ব দাবা ফেডারেশন ফিদে এলো রেটিং পদ্ধতি ব্যবহারে সম্মতি প্রকাশ করে। ১৯৮০-এর দশকের মধ্যভাগ পর্যন্ত এলো নিজেই রেটিংয়ের হিসাব-নিকাশ কষতেন।

## তথ্যসূত্র

## বহিঃসংযোগ
* 

বিষয়শ্রেণী:হাঙ্গেরীয় দাবাড়ু
বিষয়শ্রেণী:১৯০৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:মার্কিন দাবাড়ু
বিষয়শ্রেণী:হাঙ্গেরীয় বংশোদ্ভূত মার্কিন নাগরিক
বিষয়শ্রেণী:হাঙ্গেরীয় পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:হাঙ্গেরীয় বিজ্ঞানী
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:দাবাতাত্ত্বিক
বিষয়শ্রেণী:মার্কিন পরিসংখ্যানবিদ
মাচোই হিমবাহ

**মাচোই হিমবাহ** ভারতের জম্মু ও কাশ্মীর রাজ্যের একটি পার্বত্য হিমবাহ।

## অবস্থান

মাচোই হিমবাহ হিমালয় পর্বতশ্রেণীর উত্তর পূর্ব প্রান্তে জম্মু ও কাশ্মীর রাজ্যে ১ডি নং জাতীয় সড়কের ওপর অবস্থিত জোজি গিরিবর্ত্মের ডানদিকে নয় কিলোমিটার দীর্ঘ একটি পার্বত্য হিমবাহ। এই হিমবাহ থেকে সোনমার্গ ৮ কিলোমিটার পূর্বে অবস্থিত। 

## বৈশিষ্ট্য

মাচোই হিমবাহ সমুদ্রপৃষ্ঠ থেকে ৪৮০০ মিটার উঁচুতে অবস্থিত। এই হিমবাহের পূর্ব প্রান্তে ৫৪৫৮ মিটার উচ্চ মাচোই পর্বত অবস্থিত। এই হিমবাহ থেকে পশ্চিমদিকে সিন্দ নদী ও পূর্বদিকে দ্রাস নদী প্রবাহিত হয়েছে। 

## তথ্যসূত্র

বিষয়শ্রেণী:হিমবাহ
বিষয়শ্রেণী:ভারতের হিমবাহ
বিষয়শ্রেণী:জম্মু ও কাশ্মীরের হিমবাহ
মাচোই পর্বত

**মাচোই পর্বত** ভারতের জম্মু ও কাশ্মীর রাজ্যে অবস্থিত একটি পর্বত।

## অবস্থান
 
মাচোই পর্বত ভারতের জম্মু ও কাশ্মীর রাজ্যের গান্দরবল জেলায় অবস্থিত  উচ্চ এক পর্বত।  এই পর্বতটি শ্রীনগর থেকে ১০৫ কিলোমিটার উত্তরপূর্বে ও সোনমার্গ থেকে ২৫ কিলোমিটার পূর্বে জোজি গিরিবর্ত্ম ও অমরনাথ গুহার মাঝে অবস্থিত। পর্বতটির পশ্চিমদিকে মাচোই হিমবাহ অবস্থিত।

## আরোহণের ইতিহাস

এই পর্বতটি ১৯১২ খ্রিষ্টাব্দে ডঃ আর্নেস্ট নেভের নেতৃত্বে এক ব্রিটিশ অভিযাত্রী দল প্রথম পর্যবেক্ষণ করেন, কিন্তু তারা আরোহণের চেষ্টা করেননি। ১৯৮৪ খ্রিষ্টাব্দের ১০ই সেপ্টেম্বর ভারতীয় সেনাবাহিনীর এক অভিযাত্রী দল এই পর্বতের শৃঙ্গে প্রথমবার আরোহণ করেন। 

## আরোহণের পথ

বালতাল থেকে ২০ কিলোমিটার পথে আমরনাথ গুহার ডানদিক বরাবর রাস্তা দিয়ে মাচোই পর্বতের পশ্চিম দিকে যাওয়া মাচোই পর্বতশৃঙ্গে ওঠার সহজ পথ।  উত্তরদিকের রাস্তা অত্যন্ত খাঁড়া এবং পুরো মাচোই হিমবাহ অতিক্রম করে যেতে হয়। পূর্বদিকের রাস্তা অত্যন্ত দুর্গম। 

## তথ্যসূত্র

বিষয়শ্রেণী:জম্মু ও কাশ্মীরের পর্বত
দ্রাস নদী

**দ্রাস নদী** () ভারতের কেন্দ্রশাসিত অঞ্চল লাদাখের কার্গিল জেলায় অবস্থিত একটি নদী।

## ভূগোল

দ্রাস নদী শ্রীনগর থেকে  ও সোনমার্গ থেকে  পূর্ব দিকে অবস্থিত মাচোই হিমবাহ থেকে উৎপত্তি লাভ করে।  এরপর এই নদী উত্তরপূর্ব দিকে ১ডি নং জাতীয় সড়কের সমান্তরালে প্রবাহিত হয়ে দ্রাস উপত্যকা তৈরী করে।  এই উপত্যকায় এই নদীর সাথে মাশকো উপত্যকার হিমবাহে উৎপন্ন হওয়া মাশকো নালা ও গাম্রু নালা মেশে।  খার্বুতে দ্রাস নদীর সাথে শিঙ্গো নদী মিশে দ্রাস নদীর আয়তন দ্বিগুণ হয়। এই নদী মাতায়ান, খার্বু, কাকশার ও দ্রাস শহরের পাশ দিয়ে প্রবাহিত হয়ে  কার্গিল শহরের  উত্তরে খারুলে দ্রাস নদী সুরু নদীর সাথে মিলিত হয়। 

## তথ্যসূত্র

বিষয়শ্রেণী:ভারতের নদী
বিষয়শ্রেণী:লাদাখের নদী
বিষয়শ্রেণী:হিমালয়
দাবা অলিম্পিয়াড ১৯২৭

[thumb|300 px|[ওয়েস্টমিনিস্টার সেন্ট্রাল হল-এ খেলোয়াড় এবং দর্শকরা।]]
thumb|300px|১ম দাবা অলিম্পিয়াডে অংশগ্রহণকারী দেশ (নীল)
**১ম [[দাবা অলিম্পিয়াড]]**, জুলাই ১৮ থেকে জুলাই ৩০, ১৯২৭ সালে লন্ডন, যুক্তরাজ্যে ফিদে আয়োজন করে। ১ম মহিলা বিশ্ব দাবা চ্যাম্পিয়নশিপ এই অলিম্পিয়াডের সময় অনুষ্ঠিত হয়।

আর্জেন্টিনা ছাড়া, সমস্ত অংশগ্রহণকারী দেশগুলি ইউরোপের ছিল।
## ফলাফল

### দলগত স্ট্যান্ডিং

:

### ব্যক্তিগত পদক

No board order was applied and only top six individual results were awarded with a prize.
* Gold medal won George Alan Thomas (England), scoring 12/15 (80.0%) and
* Gold medal won Holger Norman-Hansen (Denmark), scoring 12/15 (80.0%);
* Bronze medal won Richard Réti (Czechoslovakia), scoring 11½/15 (76.7%);
* Fourth place - Géza Maróczy (Hungary), scoring 9/12 (75.0%);
* fifth place - Ernst Grünfeld (Austria), scoring 9½/13 (73.1%); 
* Six place - Max Euwe (Netherlands), scoring 10½/15 (70.0%).

## তথ্যসূত্র

* 1st Chess Olympiad: London 1927 OlimpBase
Chess Olympiad London 1927 http://chess.comrel.pl/2012/06/wywiad-z-autorem.html

## আরো দেখুন

* দাবা অলিম্পিয়াড ১৯২৮ (The Hague 1928)

১
বিষয়শ্রেণী:১৯২৭-এ দাবা
বিষয়শ্রেণী:১৯২৭-এ লন্ডন
বিষয়শ্রেণী:লন্ডনে দাবা
বিষয়শ্রেণী:স্বাগতিক লন্ডনে আন্তর্জাতিক ক্রীড়া প্রতিযোগিতা
রবীন্দ্র সরোবর স্টেডিয়াম

**রবীন্দ্র সরোবর স্টেডিয়াম** হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে রবীন্দ্র সরোবর হ্রদের ধারে অবস্থিত একটি স্টেডিয়াম। রবীন্দ্র সরোবর স্টেডিয়ামই কলকাতা শহরের প্রথম কংক্রিট স্টেডিয়াম। এটি ফুটবল ম্যাচের জন্য ব্যবহৃত হয়। এই স্টেডিয়ামটি ক্যালকাটা প্রিমিয়ার ডিভিশনের টালিগঞ্জ অগ্রগামী দলের ঘরের মাঠ হিসেবে ব্যবহৃত হয়। ১৯৬১ সালে ২৬,০০০ আসনবিশিষ্ট এই স্টেডিয়ামটি উদ্বোধন করা হয়েছিল।

## প্রাক-অলিম্পিক বাছাই ফুটবল
১৯৬৪ প্রাক-অলিম্পিক বাছাই ফুটবলে ভারত বনাম ইরানের ম্যাচ এই মাঠে অনুষ্ঠিত হয়। ভারত এক গোলে এগিয়েও শেষমেশ ১-৩ হেরে যায়।

## তথ্যসূত্র

বিষয়শ্রেণী:কলকাতার স্টেডিয়াম
বিষয়শ্রেণী:পশ্চিমবঙ্গের ফুটবল মাঠ
বিষয়শ্রেণী:১৯৬১-এ পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
সত্যেন্দ্রনাথ বসু জাতীয় মৌলিক বিজ্ঞান কেন্দ্র

**সত্যেন্দ্রনাথ বসু জাতীয় মৌলিক বিজ্ঞান কেন্দ্র** হল ভারত সরকারের বিজ্ঞান ও প্রযুক্তি বিভাগের অধীনস্থ একটি স্বশাসিত গবেষণা প্রতিষ্ঠান। এটি কলকাতার বিধাননগরে অবস্থিত। বিজ্ঞানী সত্যেন্দ্রনাথ বসুর নামাঙ্কিত এই প্রতিষ্ঠানটি স্থাপিত হয় ১৯৮৬ সালে। এই গবেষণা কেন্দ্রের ছাত্রছাত্রীরা তাদের গবেষণা পত্র যাদবপুর বিশ্ববিদ্যালয়, কলকাতা বিশ্ববিদ্যালয়, পশ্চিমবঙ্গ প্রযুক্তি বিশ্ববিদ্যালয় বা সমতুল্য কোনো বিশ্ববিদ্যালয়ে জমা দিতে পারেন।

## তথ্যসূত্র

বিষয়শ্রেণী:পশ্চিমবঙ্গের গবেষণা প্রতিষ্ঠান

## বহিঃসংযোগ
* অফিসিয়াল ওয়েবসাইট 

বিষয়শ্রেণী:ভারতের গবেষণা প্রতিষ্ঠান
বিষয়শ্রেণী:কলকাতার গবেষণা প্রতিষ্ঠান
বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়
নীলকন্ঠ পর্বত

**নীলকন্ঠ পর্বত** ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।

## ভূগোল

নীলকন্ঠ পর্বত (উচ্চতা ) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে  পূর্বে অবস্থিত।  
এই পর্বতের উত্তর পশ্চিমে শৃঙ্গ থেকে  নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।

## আরোহণের ইতিহাস

নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে। 
 ১৯৬১ খ্রিষ্টাব্দের ১৩ই জুন কর্ণেল নরিন্দর কুমারের নেতৃত্বে ও পি শর্মা, শেরপা লাকপা গিয়ালবু ও ফুর্বা লোবসাং সতোপন্থ হিমবাহে ঘাঁটি করে উত্তর দিকের পথ ধরে প্রথম শৃঙ্গ জয়ের দাবী করলেও এই অভিযানের সত্যতা নিয়ে বিতর্ক আছে।  এরপর ১৯৭৪ খ্রিষ্টাব্দের ৩রা জুন, ভারত তিব্বত সীমান্ত পুলিশের সোনম পুলজোর, কানহাইয়া লাল, দিলীপ সিং ও নিমা দোরজে পশ্চিম দিকের পথ ধরে উঠতে গিয়ে অসফল হয়ে উত্তর দিক দিয়ে শৃঙ্গ জয় করেন।  ১৯৯৩ খ্রিষ্টাব্দে কর্ণেল চৌহান উত্তরপূর্ব শৈলশিরা ও ২০০০ খ্রিষ্টাব্দে মার্টিন মোরান পশ্চিম শৈলশিরা ধরে শৃঙ্গ জয় করেন। 

## তথ্যসূত্র

বিষয়শ্রেণী:উত্তরাখণ্ডের পর্বত
পাদুম

**পাদুম** ভারতের জম্মু ও কাশ্মীর রাজ্যের কার্গিল জেলার একটি শহর। এই শহরের নাম বৌদ্ধ ধর্মগুরু পদ্মসম্ভবের নাম থেকে হয়েছে।

## ভূগোল

পাদুম জাংস্কার উপত্যকার মাঝখানে অবস্থিত। সমুদ্রপৃষ্ঠ থকে এর উচ্চতা ৩,৬৫৭ মিটার বা ১১,৯৯৮ ফুট। এই শহরের নিকটে ডোডা নদী ও সারাপ নদী মিলিত হয়ে জাংস্কার নদী তৈরী করেছে।

## জনসংখ্যাতত্ত্ব

২০০১ এর জনগণনা অনুযায়ী পাদুমের জনসংখ্যা ছিল ১০০০ জন। তার মধ্যে অধিকাংশ বৌদ্ধ ধর্মাবলম্বী। এই জনসংখ্যার ৪০ শতাংশ সপ্তদশ শতাব্দীতে আগত বালটি উপজাতির মুসলমান।

## বিবরণ

পাদুম শহর কার্গিল জেলার জাংস্কার মহকুমার প্রধান শহর। এই শহরের মধ্যে একটি গুহায় পাঁচ ধ্যানী বুদ্ধের চিত্র আছে। পাদুম শহরের নিকটে বার্দান বৌদ্ধবিহার ও কুর্শা বৌদ্ধবিহার ছাড়াও বেশ কিছু বৌদ্ধবিহার অবস্থিত। 

## যোগাযোগ

১৯৮০ খ্রিষ্টাব্দে ১ডি নং জাতীয় সড়কের ওপর অবস্থিত কার্গিল থেকে পেনসি গিরিবর্ত্ম দিয়ে পাদুম পর্যন্ত একটি রাস্তা তৈরী হয়েছে। শীতকালে গিরিবর্ত্মগুলিতে তুষারপাতের জন্য গ্রীষ্মকালেই শুধুমাত্র এই পথ খোলা থাকে।

## তথ্যসূত্র

* Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. .
* Osada *et al.* (2000). *Mapping the Tibetan World*. Yukiyasu Osada, Gavin Allwright, and Atsushi Kanamaru. Reprint: 2004. Kotan Publishing, Tokyo. .
* Schettler, Margaret & Rolf (1981). Kashmir, Ladakh & Zanskar. Lonely Planet Publications. South Yarra, Victoria, Australia. .

বিষয়শ্রেণী:কার্গিল জেলার শহর ও নগর
বিষয়শ্রেণী:লাদাখের ভূগোল
নাখোদা মসজিদ

**নাখোদা মসজিদ** কলকাতার প্রধান মসজিদ। এটি মধ্য কলকাতার পোস্তা, বড়বাজার এলাকার জাকারিয়া স্ট্রিট ও রবীন্দ্র সরণির সংযোগস্থলে অবস্থিত।

## নির্মাণ
থাম্ব|বাম|নাখোদা মসজিদ মিহরাব
কচ্ছের একটি ছোট্ট সুন্নি মুসলমান সম্প্রদায় কুচ্চি মেমন জামাত আগ্রার সিকান্দ্রায় অবস্থিত মুঘল সম্রাট আকবরের সমাধি সৌধের অনুকরণে এই মসজিদটি নির্মাণ করেন। কুচ্চি মেমন জামাত সম্প্রদায়ের নেতা আবদুর রহিম ওসমান এই মসজিদের স্থাপক। তিনি নিজে ছিলেন বিশিষ্ট নাবিক। নাখোদা শব্দেরও অর্থ নাবিক।

১৯২৬ সালের ১১ সেপ্টেম্বর এই মসজিদটি স্থাপিত হয়। সেই সময় মসজিদটি তৈরি করতে মোট খরচ হয়েছিল ১৫,০০,০০০ টাকা।

## স্থাপত্য এবং বিবরণী

মসজিদের নামাজ ঘরের ধারণক্ষমতা হল ১০,০০০।

মসজিদে তিনটি গম্বুজ এবং দুইটি মিনার রয়েছে যা ১৫১ ফুট উচ্চ। এছাড়া অতিরিক্ত ২৫টি ছোট ছোট মিনার রয়েছে যা ১০০ ফুট থেকে ১১৭ ফুট উচ্চ।

মসজিদের প্রবেশপথটি ফতেপুর সিকরির বুলন্দ দরজার অনুরূপ। এটি তৈরির সময় টোলপুর থেকে গ্রানাইট পাথর আনা হয়েছিল। মসজিদের ভিতরে সূক্ষ্ম অলঙ্কার এবং শৈল্পিক কল্পনার একটি চমৎকার মিশ্রণ রয়েছে।

## চিত্রশালা

Image:Nakhoda-Distance.jpg|দূর থেকে দৃশ্য
Image:Nakhoda-Closeup.jpg|প্রবেশপথ
Image:Nakhoda-Entrance.jpg|প্রবেশপথ
Image:Nakhoda-Side.jpg|পাশের প্রবেশপথ
Image:Nakhoda-Ablution.jpg|ওজুখানা
Image:Nakhoda-Ablution2.jpg|ওজুখানা


## তথ্যসূত্র

## বহিঃসংযোগ

* 

বিষয়শ্রেণী:পশ্চিমবঙ্গের মসজিদ
বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার মসজিদ
বিষয়শ্রেণী:১৯২৬-এ ভারতে প্রতিষ্ঠিত
বিষয়শ্রেণী:১৯২৬-এ সম্পন্ন মসজিদ
গ্রুস (গণ)

***গ্রুস*** গ্রুইডি (Gruidae) গোত্রের অন্তর্গত একদল সারসের একটি গণ।

## প্রজাতিসমূহ
* পাতি সারস, *Grus grus*
* স্যান্ডহিল সারস, *Grus canadensis*
** ছোট স্যান্ডহিল সারস বা ছোট বাদামি সারস, *Grus (canadensis) canadensis*
** বড় স্যান্ডহিল সারস, *Grus (canadensis) pratensis*
* Whooping Crane, *Grus americana*
* দেশি সারস, *Grus antigone*
* ব্রল্গা, *Grus rubicunda*
* সাইবেরিয়ান সারস, *Grus leucogeranus*
* ধলাঘাড় সারস, *Grus vipio*
* কালোকপাল সারস, *Grus monacha*
* কালোঘাড় সারস, *Grus nigricollis*
* লালচাঁদি সারস, *Grus japonensis*

## আরও দেখুন
* Barlow, Wacher and Disley, *Birds of The Gambia* 
* Grimmett, Inskipp and Inskipp, *Birds of India* 
* Sibley, David The North American Bird Guide (Pica / Christopher Helm, 2000) 
* ''Cranes of the World'' (1983) by Paul Johnsgard.


বিষয়শ্রেণী:পাখির গণ